**Marek Langhamer** (s. 22. heinäkuuta 1994 Moravská Třebová, Tšekki) on tšekkiläinen jääkiekkomaalivahti.

Ura
---

### Seuraura

Langhamer on HC Moravská Třebován kasvatti. Hän siirtyi 14-vuotiaana HC Pardubicen organisaatioon kaudeksi 2008–2009. Langhamerilla oli kaudella 2010–2011 koko Tšekin B-nuorten sarjan paras päästettyjen maalien keskiarvo (2.51). Hän debytoi samalla kaudella myös miesten peleissä pelattuaan vain 16-vuotiaana kolme runkosarja- ja yhden karsintasarjan ottelun lainalla Tšekin toiseksi korkeimmalla sarjatasolla 1. česká hokejová ligan HC Chrudimissa. Kaudella 2011–2012 Langhamer puki Pardubicen paidan yhteen miesten European Trophyn otteluun, mutta hän ei saanut kuitenkaan peliaikaa.

Phoenix Coyotes varasi Langhamerin seitsemännellä kierroksella 184. pelaajana NHL:n varaustilaisuudessa 2012. Samana kesänä hänet varasi myös WHL-joukkue Medicine Hat Tigers varasi 47. pelaajana CHL:n varaustilaisuudessa. Langhamer puki Pardubicen paidan harjoituskaudella yhteen European Trophyn otteluun, mutta hän siirtyi kaudeksi 2012–2013 kuitenkin Tigersiin. Langhamer jäi joukkueen pääasialliseksi kakkosmaalivahdiksi Cam Laniganille ja hän pelasi 30 runkosarja- ja yhden playoff-ottelun torjuen kaksi nollapeliä. Kaudella 2013–2014 Langhamer nousi Tigersin selkeäksi ykkösmaalivahdiksi ja hän pelasi 40 runkosarja- ja 18 playoff-ottelua torjuen kaksi nollapeliä.

Toukokuussa 2014 Langhamer teki kolmivuotisen NHL-tulokassopimuksen Arizona Coyotesin (ent. Phoenix Coyotes) kanssa. Hän pelasi kauden 2014–2015 vielä yli-ikäisenä Medicine Hat Tigersin WHL-joukkueessa. Langhamer torjui runkosarjassa 50 ottelussa 30 voittoa ja kaksi nollapeliä. Syksyn 2015 harjoitusleirin päätteeksi Coyotes lähetti hänet AHL-joukkue Springfield Falconsiin, mutta lokakuussa Langhamer lähetettiin edelleen ECHL-joukkue Rapid City Rushiin. Marraskuussa Coyotes kutsui hänet NHL-vahvuuteensa suoraan ECHL:stä, mutta Langhamer lähetettiin vain pari päivää myöhemmin takaisin Rushiin, kun Coyotes sai vahvuuteensa Louis Dominguen AHL:stä. Hänet valittiin samassa kuussa ECHL:n viikon maalivahdiksi. Langhamer pelasi liigassa kahdeksan ottelua, kunnes joulukuussa hänet nostettiin takaisin Falconsin AHL-joukkueeseen. Langhamer pelasi siellä suurimman osan kaudestaan ja hän sai tililleen 19 runkosarjaottelua. Langhamer kutsuttiin kevätkaudella kahdesti Coyotesin NHL-vahvuuteen, mutta hän jäi kuitenkin ilman peliaikaa.

Alkukauden 2016–2017 Langhamer pelasi Arizona Coyotesin uuden farmijoukkueen, Tucson Roadrunnersin sekä Rapid City Rushin ECHL-joukkueen välillä. Hän pelasi Roadrunnersissa kauden aikana 25 runkosarjaottelua ja Rushissa seitsemän runkosarjaottelua. Helmikuussa 2017 Coyotes kutsui Langhamerin NHL-vahvuuteensa. Hän sai tililleen ensimmäisen ja kauden ainoaksi jääneen NHL-ottelunsa 20. helmikuuta 2017 Anaheim Ducksia vastaan, kun Langhamer vaihdettiin Coyotesin maalinsuulle ottelun kolmannessa erässä Mike Smithin loukattua itseään. Hän torjui 15.31 minuutin aikana seitsemän kertaa ja päästi yhden maalin. Heinäkuussa 2017 Langhamer teki Coyotesin kanssa vuoden mittaisen ja kaksisuuntaisen jatkosopimuksen. Alkukaudella 2017–2018 hän pelasi Roadrunnersin AHL-joukkueessa kolme ottelua. Langhamer nostettiin kahdesti Coyotesin NHL-joukkueeseen, joista jälkimmäisellä kerralla hän pelasi 25. marraskuuta 2017 Vegas Golden Knightsia vastaan vajaat 29 minuuttia, kun Langhammer vaihdettiin Coyotesin maalinsuulle Scott Wedgewoodin tilalle. Hän torjui ottelussa kymmenen kertaa, eikä päästänyt maaliakaan. Joulukuussa seura lainasi Langhamerin loppukaudeksi kotimaahansa Extraliga-joukkue HC Kometa Brnoon. Hän pelasi siellä yhdeksän runkosarjaottelua torjuen kuusi voittoa ja kaksi nollapeliä. Langhamer jäi lopulta kuitenkin kakkosmaalivahdiksi Marek Čiliakille, eikä hän saanut peliaikaa pudotuspeleissä. Langhamer voitti kauden päätteeksi Tšekin-mestaruuden.

Syyskuussa 2018 Langhamer teki Kometa Brnon kanssa Extraliga-sopimuksen. Hän pelasi siellä kahdeksan ottelua, kunnes marraskuussa hän siirtyi loppukauden 2018–2019 kattavalla sopimuksella KHL-seura Amur Habarovskiin. Vastaavasti Brnoon siirtyi Amurin maalivahti ja Langhamerin maanmies Libor Kašík. Langhamer pelasi loppukaudella 19 runkosarjaottelua torjuen yhdeksän voittoa ja kolme nollapeliä. Huhtikuussa 2019 hän teki Amurin kanssa kaksivuotisen jatkosopimuksen. Kaudella 2019–2020 Langhamer jäi pääasiassa kakkosmaalivahdiksi Jevgeni Alikinille ja hän pelasi 25 runkosarjaottelua torjuen yhden nollapelin. Myös kaudella 2020–2021 Langhamer jäi niukasti kakkoseksi Alikinille.

Langhamer siirtyi kaudeksi 2021–2022 vuoden mittaisella sopimuksella SM-liigajoukkue Tampereen Ilvekseen. Seuraa suositteli hänelle myös Ilvestä kolmella edellisellä kaudella edustanut maanmies Lukáš Dostál, jonka kanssa Langhamer pelasi samaan aikaan Kometa Brnossa. Langhamer nousi Ilveksen selkeäksi ykkösmaalivahdiksi, mutta hänen kauteensa mahtui myös noin kahden kuukauden mittainen poissaolo, kun Langhamer loukkaantui torjuntatilanteessa lokakuussa 2021. Hän palasi kaukaloihin joulukuussa. Pudotuspeleissä Langhamer aloitti kaikki Ilveksen ottelut, mutta pronssiottelu jäi häneltä väliin terveydellisistä syistä. Langhamer voitti kauden päätteeksi SM-pronssia. Maaliskuussa 2022 hän teki Ilveksen kanssa vuoden mittaisen jatkosopimuksen.

21. tammikuuta 2023 vierasottelussa KooKoota vastaan Langhamer torjui kauden 2022–2023 kuudennen nollapelinsä, jolla hänestä tuli Ilveksen seurahistorian eniten nollapelejä yhden kauden runkosarjassa torjunut maalivahti. Ennen tätä Langhamer jakoi ennätyksen Mika Pietilän ja Antti Lehtosen kanssa. Kaikkiaan Langhamer torjui runkosarjan aikana 40 ottelussa kahdeksan nollapeliä. Kesken välieräsarjan Pelicansia vastaan hän joutui sivuun peleistä toisen ottelun jälkeen. Langhamer palasi Ilveksen maalille ottelusarjan kuudenteen otteluun, mutta Pelicans eteni kuitenkin finaaleihin otteluvoitoin 4–2. Hän torjui joukkueensa kauden päätteeksi SM-pronssiin. Langhamer oli myös kolmen kärkifinalistin joukossa ehdolla SM-liigan parhaalle maalivahdille myönnettävän Urpo Ylönen -palkinnon voittajaksi, mutta hän sijoittui äänestyksessä lopulta toiseksi, kun palkinnon vei Tapparan Christian Heljanko.

Kaudeksi 2023–2024 Langhamer siirtyi kaksivuotisella sopimuksella Ruotsin SHL-liigan IK Oskarshamniin.

### Maajoukkueura

Langhamer edusti Tšekkiä MM-kilpailuissa vuosina 2022 ja 2023. Hän lähti ensimmäiseen turnaukseen niin ikään joukkueen kolmosmaalivahtina Karel Vejmelkalle ja Lukáš Dostálille, joiden kanssa hän oli aiemmin muodostanut myös HC Kometa Brnon maalivahtikolmikon kaudella 2018–2019. Dostálin loukkaannuttua jo avausottelussa Langhamer nousi Tšekin kakkosmaalivahdiksi. Hän pelasi turnauksessa kolmessa ottelussa. Pronssiottelussa Yhdysvaltoja vastaan Langhamer aloitti kakkosmaalivahtina Vejmelkalle, mutta hänet vaihdettiin Tšekin maalinsuulle ottelun toiseen erään, kun Yhdysvallat johti ottelua lukemin 1–3. Tšekki kuitenkin onnistui nousemaan 8–4-voittoon ja voitti pronssia, mikä oli myös joukkueen ensimmäinen MM-mitali kymmeneen vuoteen. Langhamer torjui kahden erän aikana 15 kertaa. Hänet valittiin Tšekin ottelun parhaaksi pelaajaksi. Vuoden 2023 turnauksessa Langhamer toimi pääasiassa joukkueen kakkosmaalivahtina Karel Vejmelkalle ja hän pelasi kaksi ottelua. Yhteensä Langhamer on pelannut 15 A-maaottelua. Hän teki A-maajoukkuedebyyttinsä Euro Hockey Challengessa 10. huhtikuuta 2019 Znojmossa Itävaltaa vastaan. Langhamer torjui Tšekin 3–1-voittoon päättyneessä 12 kertaa.

Langhamer pelasi myös alle 20-vuotiaiden MM-kilpailuissa vuonna 2014. Hänet valittiin Saksaa vastaan pelatun alkulohkon ottelun päätteeksi Tšekin ottelun parhaaksi pelaajaksi. Langhamer pelasi myös alle 18-vuotiaiden MM-kilpailuissa vuonna 2012, jolloin hän toimi pääasiassa Tšekin kakkosmaalivahtina Patrik Polívkalle ja pelasi kahdessa ottelussa. Langhamer pelasi myös alle 18-vuotiaiden Ivan Hlinkan muistoturnauksessa vuonna 2011. Hän pelasi samana vuonna myös World Junior A Challengessa. Langhamer edusti myös Tšekin alle 17-vuotiaiden maajoukkuetta World U-17 Hockey Challengessa ja Euroopan nuorten olympiafestivaaleilla vuonna 2011. Yhteensä hän on pelannut kuusi nuorten ja 30 poikien maaottelua.

Muuta
-----

Langhamerilla on saksalaisia sukujuuria.

Tilastot
--------

|   |   | Runkosarja |   | Pudotuspelit |   |
| --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |
| 2009–2010 | HC Pardubice | Tšekki U20 | 2 | 0 | 0 | 0 | 30 | 0 | 0 | 0.00 | 100 | – | – | – | – | – | – | – | – |
| 2010–2011 | HC Pardubice | Tšekki U20 | 37 | 18 | 19 | 0 | 2163 | 113 | 3 | 3.14 | 91,3 | – | – | – | – | – | – | – | – |
|  | HC Chrudim | Tšekki I | 3 | 1 | 2 | 0 | 107 | 4 | 0 | 2.24 | 94,0 | – | – | – | – | – | – | – | – |
| 2011–2012 | HC Pardubice | Tšekki U20 | 33 | 15 | 18 | 0 | 1916 | 105 | 0 | 3.29 | 90,9 | – | – | – | – | – | – | – | – |
| 2012–2013 | Medicine Hat Tigers | WHL | 30 | 15 | 12 | 1 | 1450 | 83 | 2 | 3.44 | 89,9 | 1 | 0 | 0 | 38 | 5 | 0 | 7.83 | 83,3 |
| 2013–2014 | Medicine Hat Tigers | WHL | 40 | 23 | 14 | 3 | 2392 | 103 | 2 | 2.58 | 91,3 | 18 | 9 | 9 | 1071 | 42 | 0 | 2.35 | 93,4 |
| 2014–2015 | Medicine Hat Tigers | WHL | 50 | 30 | 16 | 3 | 2904 | 136 | 2 | 2.81 | 90,2 | 10 | 5 | 5 | 267 | 25 | 1 | 2.28 | 92,4 |
| 2015–2016 | Springfield Falcons | AHL | 19 | 7 | 9 | 2 | 1027 | 65 | 0 | 3.80 | 88,3 | – | – | – | – | – | – | – | – |
|  | Rapid City Rush | ECHL | 8 | 5 | 2 | 1 | 484 | 18 | 1 | 2.23 | 93,5 | – | – | – | – | – | – | – | – |
| 2016–2017 | Arizona Coyotes | NHL | 1 | 0 | 0 | 0 | 16 | 1 | 0 | 3.87 | 87,5 | – | – | – | – | – | – | – | – |
|  | Tucson Roadrunners | AHL | 25 | 8 | 11 | 2 | 1267 | 71 | 0 | 3.36 | 90,2 | – | – | – | – | – | – | – | – |
|  | Rapid City Rush | ECHL | 7 | 5 | 2 | 0 | 419 | 19 | 1 | 2.72 | 91,3 | – | – | – | – | – | – | – | – |
| 2017–2018 | Arizona Coyotes | NHL | 1 | 0 | 0 | 0 | 29 | 0 | 0 | 0.00 | 100 | – | – | – | – | – | – | – | – |
|  | Tucson Roadrunners | AHL | 3 | 1 | 0 | 2 | 189 | 5 | 0 | 1.59 | 94,7 | – | – | – | – | – | – | – | – |
|  | HC Kometa Brno | ČEL | 9 | 6 | 3 | 0 | 552 | 18 | 2 | 1.96 | 92,5 | – | – | – | – | – | – | – | – |
| 2018–2019 | HC Kometa Brno | ČEL | 8 | 5 | 3 | 0 | 453 | 18 | 0 | 2.38 | 91,6 | – | – | – | – | – | – | – | – |
|  | Amur Habarovsk | KHL | 19 | 9 | 8 | 2 | 1090 | 36 | 3 | 1.98 | 92,9 | – | – | – | – | – | – | – | – |
| 2019–2020 | Amur Habarovsk | KHL | 25 | 6 | 16 | 0 | 1415 | 53 | 1 | 2.25 | 92,6 | – | – | – | – | – | – | – | – |
| 2020–2021 | Amur Habarovsk | KHL | 27 | 10 | 11 | 0 | 1463 | 67 | 0 | 2.75 | 91,6 | – | – | – | – | – | – | – | – |
| 2021–2022 | Ilves | SM-liiga | 26 | 14 | 6 | 5 | 1549 | 66 | 0 | 2.56 | 90,8 | 14 | 6 | 7 | 802 | 23 | 2 | 1.72 | 93,3 |
| 2022–2023 | Ilves | SM-liiga | 40 | 23 | 10 | 7 | 2356 | 72 | 8 | 1.83 | 92,4 | 9 | 6 | 3 | 538 | 18 | 0 | 2.01 | 91,3 |
| 2023–2024 | IK Oskarshamn | SHL | 25 | 5 | 18 | 0 | 1309 | 77 | 0 | 3.53 | 87,5 | – | – | – | – | – | – | – | – |
|

### Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2012 | U18 | 2 | 1 | 1 | 113 | 9 | 0 | 4.77 | 85,9 |
| 2014 | JMM | 4 | 1 | 2 | 244 | 12 | 0 | 2.95 | 90,6 |
| 2022 | MM | 3 | 1 | 2 | 126 | 5 | 0 | 2.38 | 90,2 |
| 2023 | MM | 2 | 1 | 1 | 118 | 5 | 0 | 2.55 | 88,1 |

Lähteet
-------

* Marek Langhamer The Internet Hockey Databasessa (englanniksi)
* Marek Langhamer Eurohockey-sivustolla (englanniksi)
* Marek Langhamer *Elite Prospects*. Everysport Media Group AB.  (englanniksi)

### Viitteet

1. 1 2  Suonsyrjä, Vesa: Marek Langhamerin pitkä tie Moravská Třebovásta Nokia Arenan suosikiksi *ilves.com*.  24.10.2022. Ilves-Hockey Oy. Viitattu 22.1.2023.
2. 1 2 3 4 5 6 7 8 9  Marek Langhamer *Elite Prospects*. Everysport Media Group AB.  (englanniksi)
3. 1 2  Marek Langhamer Eurohockey-sivustolla (englanniksi)
4. ↑  Coyotes Sign Langhamer to Entry-Level Contract *nhl.com/coyotes*.  9.5.2014. GLENDALE, ARIZONA:  Arizona Coyotes. Viitattu 26.11.2020. (englanniksi)
5. 1 2 3  Marek Langhamer The Internet Hockey Databasessa (englanniksi)
6. ↑  Coyotes Recall Langhamer from ECHL *nhl.com/coyotes*.  21.11.2015. GLENDALE, ARIZONA:  Arizona Coyotes. Viitattu 26.11.2020. (englanniksi)
7. ↑  Coyotes Recall Domingue, Assign Langhamer to ECHL *nhl.com/coyotes*.  23.11.2015. GLENDALE, ARIZONA:  Arizona Coyotes. Viitattu 26.11.2020. (englanniksi)
8. 1 2 3  Marek Langhamer Stats, Profile, Bio, Analysis and More *sportsforecaster.com*. XML Team Solutions, LLC.  Arkistoitu 17.6.2023. Viitattu 26.11.2020. (englanniksi)
9. ↑  Coyotes Recall Langhamer from AHL on Emergency Recall *nhl.com/coyotes*.  16.2.2017. GLENDALE, ARIZONA:  Arizona Coyotes. Viitattu 26.11.2020. (englanniksi)
10. ↑  Anaheim Ducks - Arizona Coyotes - February 20th, 2017 *NHL.com*.  20.2.2017. National Hockey League. Viitattu 26.11.2020. (englanniksi)
11. ↑  Coyotes Sign Langhamer to Two-Way Contract *nhl.com/coyotes*.  24.7.2017. GLENDALE, ARIZONA:  Arizona Coyotes. Viitattu 26.11.2020. (englanniksi)
12. ↑  Vegas Golden Knights - Arizona Coyotes - November 25th, 2017 *NHL.com*.  25.11.2017. National Hockey League. Viitattu 26.11.2020. (englanniksi)
13. ↑  Coyotes Assign Langhamer To Kometa Brno *nhl.com/coyotes*.  9.12.2017. GLENDALE, ARIZONA:  Arizona Coyotes. Viitattu 26.11.2020. (englanniksi)
14. ↑  Langhamer joins Amur, Jokerit acquires rights for Vesalainen *en.khl.ru*.  15.11.2018. KHL. Viitattu 26.11.2020. (englanniksi)
15. ↑  HC Amur Khabarovsk Twitterissä *twitter.com*.  29.4.2019. Хоккейный клуб "Амур". Viitattu 26.11.2020. (englanniksi)
16. ↑  Lahtinen, Matias: Ilves kiinnitti tulevalle kaudelle Balázs Sebőkin sekä neljä nuorta pelaajaa – "Sebők on monipuolinen ja luisteluvoimainen pelaaja" *Jatkoaika.com*.  5.5.2021. Jatkoaika r.y. Viitattu 18.5.2021.
17. ↑  Kujansuu, Valtteri: Marek Langhamer siirtyy KHL:stä Ilveksen maalille - kuuli maanmies Lukáš Dostálilta seurasta myönteistä *funtampere.fi*.  5.5.2021. Pirmediat Oy.  Arkistoitu 7.9.2021. Viitattu 7.9.2021.
18. 1 2  Riihentupa, Timo: Tshekkiin voi luottaa.  *Urheilulehden kausiopas · SM-liiga 2021-22*, 2021. vsk.  Sanoma Media Finland Oy.
19. ↑  Honkala, Henri: Marek Langhamer selätti loukkaantumisen ja kulkee päivä kerrallaan kohti kevättä *ilves.com*.  2.3.2022. Ilves-Hockey Oy. Viitattu 4.6.2022.
20. ↑  Perkiö, Jari: Pronssi kiinnostaa varmasti – Ilveksen mitalista on kulunut jo 21 vuotta, KooKoo metsästää ensimmäistä liigamitaliansa *aamulehti.fi*.  24.4.2022. Alma Media Suomi Oy. Viitattu 4.6.2022.
21. ↑  Seppä, Lassi: Ilves julkaisi kasan jatkosopimuksia − Eemeli Suomi ja Petri Kontiola jatkavat tupsukorvissa *Jatkoaika.com*.  11.3.2022. Jatkoaika r.y. Viitattu 12.3.2022.
22. ↑  MY KING *twitter.com*.  21.10.2022. Ilves-Hockey Oy. Viitattu 22.1.2023.
23. ↑  Perkiö, Jari; Seppinen, Lari: Ilves voitti TPS:n – Samu Bau iski liigauran ensimmäisen maalin, Marek Langhamer sai jälleen osumaa päähän *aamulehti.fi*.  17.1.2023. Alma Media Suomi Oy. Viitattu 22.1.2023.
24. ↑  Hellanto, Riku: Ilvekselle hyviä ja huonoja uutisia! Ykkösvahti sivussa – häijysti loukkaantunut tähti palaa askiin *MTVuutiset.fi*.  6.4.2023. Telia Company AB. Viitattu 17.6.2023.
25. ↑  Haggai, Gil: Ilves hävisi kuudennen välierän ja pelaa pronssista *twitter.com*.  13.4.2023. Ilves-Hockey Oy. Viitattu 17.6.2023.
26. ↑  Seppänen, Antti: Ylönen-palkinto 2023 – Liiga-kauden parhaan maalivahdin tittelistä tasainen kamppailu *liiga.fi*.  31.5.2023. Jääkiekon SM-liiga Oy. Viitattu 26.6.2023.
27. ↑  Seppänen, Antti: Kauden 2022–23 parhaat palkittiin Jääkiekkogaalassa – tässä kaikki voittajat *liiga.fi*.  9.6.2023. Jääkiekon SM-liiga Oy. Viitattu 26.6.2023.
28. ↑  Kiviniemi, Konsta: Marek Langhamer jättää Ilveksen – uusi seura löytyi Ruotsista *Jatkoaika.com*.  25.4.2023. Jatkoaika r.y. Viitattu 17.6.2023.
29. ↑  Seppä, Lassi: Tšekin maalivahtikolmikko pelasi yhdessä jo neljä vuotta sitten − Marek Langhamer: "Brnossa oli hieno joukkue ja minulla oli ilo olla siellä" *Jatkoaika.com*.  15.5.2022. Jatkoaika r.y. Viitattu 4.6.2022.
30. ↑  Raunio, Antti: Tšekin pronssisankari pääsee kotiin kymmenen kuukauden tauon jälkeen ja tanssii juhannushäitä – Marek Langhamer kuvaili MM-mitalin merkitystä: "Nyt heillä on taas sankareita" *aamulehti.fi*.  29.5.2022. Alma Media Suomi Oy. Viitattu 4.6.2022.
31. ↑  GAME SUMMARY (pdf) *stats.iihf.com*.  29.5.2022. IIHF. Viitattu 4.6.2022. (englanniksi)
32. ↑  BEST PLAYER OF THE GAME SELECTED BY THE TEAM (pdf) *iihf.com*.  29.5.2022. IIHF. Viitattu 4.6.2022. (englanniksi)
33. ↑  Česko - Rakousko, 10.04.2019 *Hokej.cz*.  27.4.2019. BPA sport marketing a.s. ve spolupráci s eSports.cz, s.r.o. Viitattu 26.11.2020. (tšekiksi)
34. ↑  BEST PLAYER OF THE GAME SELECTED BY THE TEAM (pdf) *hydra.iihf.com*.  5.1.2014. IIHF.  Arkistoitu 8.12.2015. Viitattu 26.11.2020. (englanniksi)

Tšekin joukkue – Jääkiekon MM-kilpailut 2022
2 Dostál |
5 Jiříček |
6 Kempný |
9 Sklenička |
10 Červenka (**C**) |
12 Černoch |
13 Vrána |
17 Hronek |
19 Flek |
20 Zohorna |
24 Ščotka (**A**) |
44 Stránský |
46 Krejčí (**A**) |
47 Jordán |
48 Hertl |
50 Vejmelka |
51 Šimek |
52 Špaček |
64 Kämpf |
67 Smejkal |
84 Kundrátek |
88 Pastrňák |
91 Simon |
94 Langhamer |
95 Blümel |
Valmentaja Kari Jalonen